La Passem

La Passem okzitanieraren aldeko «Korrika» antzeko lasterketa solidarioa da. Ligams elkarteak antolatuta, Daniel Barneix Ligamseko kideak azaldu zuenez, «jende guztiak ‘lenga nosta’ (gure hizkuntza)» ezagutu eta partekatzeko ekitaldia da La Passem. La Passemen egiten den kilometro bakoitza 100 euroren truke eros daiteke.

Historia 
 2018an egin zen La Passemen lehen edizioa eta estreinaldi hartan Bidaxunetik abiatu zen. Jean Rene Etxegarai Euskal Elkargoko lehendakariak eraman zuen lekukoa lasterketaren lehen metroetan.

 2020an egin behar zen bigarren edizioa, Angelutik Pauera, baina pandemiak bertsio birtual bat egitera behartu zituen antolatzaileak.

 2022an ekainaren 2tik 5era egin zen. Sent Martin de Senhans herritik atera zen Pauen bukatzeko. Kilometro batzuk Euskal Herrian zehar egin zituen, AEKren eta Euskal Elkargoaren laguntzarekin; azken honek 27 kilometro erosi zituen eta Antton Kurutxarrik Gixunen hartu zuen lekukoa. EH Bairen ordezkari batek ere eraman zuen.

Erreferentziak

Kanpo estekak 
 :Ekimenaren webgune ofiziala.
 2022ko abesti ofiziala.

Okzitaniako kultura
Okzitaniako jaiak
Okzitaniera
2018